24. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ.15290 της 12/16 Ιουν. 1989  (ΦΕΚ Β' 476) Αύξηση αποδοχών του προσωπικού που απασχολείται με σχέση εργασίας ιδιωτικού δικαίου στο Δημόσιο, ΝΠΔΔ και ΟΤΑ και του οποίου οι αποδοχές καθορίζονται με κοινές Υπουργικές αποφάσεις που εκδόθηκαν κατά τη διαδικασία των παρ.1 και 2 του άρθρ.5 του Ν.Δ.1198/72. Έχοντας υπόψη: 1.α)Τις διατάξεις του άρθρ.5 παρ.1 και 2 του Ν.Δ.1198/72 "περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των ΟΤΑ και ΝΠΔΔ και τροποποιήσεως διατάξεων της περί συλλογικών συμβάσεων εργασίας νομοθεσίας", (ΦΕΚ 109/Α/79). β)Του Π.Δ.494/79 (ΦΕΚ 152/Α/79). γ)Του άρθρ.40 του Νόμ.849/78 (ΦΕΚ 232/Α/ 1978). 2.Την από 10.3.89 Εθνική Γενική Συλλογική Σύμβαση Εργασίας με την οποία δόθηκε πρόσθετη αύξηση στα γενικά κατώτατα όρια μισθών και ημερομισθίων (ΦΕΚ 213/Β/89). 3.Σχετική γνωμοδότηση του κατά το άρθρ.6 του Ν.Δ.1198/72 Τμήματος Αμοιβής και Όρων Εργασίας εργαζομένων στο Δημόσιο Τομέα Ανωτάτου Συμβουλίου Εργασίας που πάρθηκε στις 12.4.89. 4.Την αριθ.98130/21.11.88 απόφαση Πρωθυπουργού και Υπουργού Εργασίας για μεταβίβαση αρμοδιοτήτων στον Υφυπουργό Εργασίας, αποφασίζουμε: 1.Οι συνολικές μηνιαίες αποδοχές, τα συνολικά ημερομίσθια και ωρομίσθια των εργαζομένων που απασχολούνται με σχέση εργασίας ιδιωτικού δικαίου στο Δημόσιο, ΝΠΔΔ και ΟΤΑ, και των οποίων οι αποδοχές έχουν καθορισθεί με κοινές Υπουργικές αποφάσεις που εκδόθηκαν κατά τη διαδικασία των διατάξεων των παρ.1 και 2 του άρθρ.5 του Ν.Δ.1198/72, όπως αυτές έχουν διαμορφωθεί στις 31.12.88 αυξάνονται από την ημερομηνία ισχύος της απόφασης κατά ποσοστό 5%. 2.Η παραπάνω αύξηση χορηγείται πέρα από την ΑΤΑ όπως αυτή καταβάλλεται με βάση προϊσχύουσες όμοιες αποφάσεις και την αριθ.1821/Δ50/19.1.89 απόφαση των Υπουργών Εθνικής Οικονομίας, Οικονομικών και Εργασίας (ΦΕΚ 41/Β/20.1.1989) χωρίς να συμψηφίζεται με αυτή. 3.Η απόφαση αυτή δεν έχει εφαρμογή στους εργαζομένους των οποίων οι αποδοχές ναι μεν έχουν καθορισθεί κατά τη διαδικασία των παρ.1 και 2 του άρθρ.5 του Ν.Δ.1198/72, πλην όμως έχουν αναπροσαρμοσθεί κατά το αντίστοιχο χρονικό διάστημα ισχύος της απόφασης αυτής με συλλογική σύμβαση εργασίας ή με απόφαση Διαιτησίας. 4.Η απόφαση αυτή αρχίζει να ισχύει από την 1.1.1989. Με το άρθρ.1 της 2015957/1797/0022/6-7 Μαρτ. 1990 (ΦΕΚ Β' 140) απ. Υπ. Εσωτερικών, Οικονομικών, Εργασίας, Υγείας Πρόνοιας και Κοιν. Ασφαλίσεων και Εμπορικής Ναυτιλίας, Τόμ.2 Α , σελ.384,9087, χορηγήθηκε από 1 η  Ιαν. 1990 πρόσθετη αύξηση 2,5% πέραν της ΑΤΑ σ' αυτούς που αμείβονται σύμφωνα με τις διατάξεις του Ν.Δ.1198/72, όπως τροποποιήθηκε μεταγενέστερα. Για τον τρόπο του υπολογισμού βλέπε το άρθρ.1 της άνω σχετικής απόφασης. 